**Sunt mare baron**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt Mare Baron; m-am procopsit cu de toate:

teren arabil, fabrici câstigate cu puţini bani;

păduri si iazuri, demult şi cu har subtilizate

de la bătrânii bolnavi si ciumpalacii-golani.

Peste Ţară am cele mai frumoase văi si lanuri,

de păioase, floarea soarelui şi chiar porumb;

joia şi sâmbăta merg la cluburi şi la baluri,

eu nu calc în străchini şi nici pe viaţă strâmb.

Vilele mele sunt cu parcuri, străjuite de şosea strălucesc în timp şi spatiu peste comună,

sunt Baron Mare, nu am nicicând, viată grea,

toată lumea mă iubeşte, îmi cântă-n strună.

Primarul ales, de asemenea, este omul meu

noul poliţai, îmi este de gaşcă şi supus,

nu mi-e frică de invidiosi, ori de Dumnezeu,

chiar pe Dracu, l-am atras si l-am sedus.

Am uitat şi scuip mereu pe amarul gloatei,

şi-n fericire şi huzur, eu acum mă scald;

Sunt Mare Baron, cel mai norocos al soartei

şi nu-mi este frică, mie toate-mi ţin de cald!